Find ud af det halloween-nat den 31. oktober fra kl. 22.00 – 02.00 på Bangsbos gamle hovedgård. Du kan komme med spøgelsesjægerne fra TV-succesen ”Er der nogen?”, Mikkel og Nicolai, ud på den gamle hovedgård fra 1364 lige syd for Frederikshavn, hvor Kystmuseet Bangsbo lever om dagen. -  Sidste gang var det for vildt at have nogle af de allerstørste fans med – det vil vi prøve igen! Godt de havde rene underbukser med, siger Mikkel Arne Egelund. Vi skal undersøge, hvad der sker, når de dunkle aftentimer melder sin ankomst. Hovedgårdens lange levetid gemmer på besynderlige historier, og de mange ejere har gennem århundrederne sat sine spor. Gad vide, om de nogensinde har forladt gården? - På Bangsbo er der sket hændelser, hvor man kan høre fodtrin på loftet, selvom der ikke er andre i bygningen, og bøger der på mystisk vis er væltet ned fra hylder. En kollega har fortalt om en bog, der har fløjet gennem lokalet, siger Rikke Månsson, der er museumsassistent ved Kystmuseet Bangsbo, og fortsætter: - En tidligere ejer af Bangsbo, Inger Bie, begik selvmord ved at hænge sig på Sydloftet og så var der Ingeborg Skeel, der betegnes som Bangsbos hvide dame. Nogle påstår, at man kan høre hendes karet, der kører ind på gårdspladsen ved midnatstid. Der er flere, der hævder, at Ingeborg Skeels bygmester er muret ind i kælderen. Det bliver f*cking nøjeren Rygterne siger, at skyggerne kan blive lidt for levende, og pludselige lyde kan opstå, men vil spøgelserne vise sig, når spøgelsesjægerne går på jagt halloween-nat? Forbered dig på, at du skal ud på kringlede stier og knirkende gange, som ingen ved hvor ender – endnu. Måske du oplever, at dine håndflader sveder, mens hårene rejser sig. Det må tiden vise. Spøgelsesjægerne Mikkel og Nicolai besøgte Bangsbo i første sæson af ”Er der nogen?”, og dengang havde de begge to nogle hårrejsende oplevelser. - Altså, det bliver f*cking nøjeren. Vi har været der før, hvor vi oplevede nogle vilde ting og hørte mærkelige lyde, som vi nu er nødt til at udforske mere. Det sted er ikke for sjov, det kan man godt forberede sig på. Jeg kan huske, da jeg var på loftet, havde jeg lyst til at kalde på de andre. Jeg skulle virkelig tage mig sammen, siger Nicolai Sund Brøndum. Tilmeld dig jagten Om du er skeptiker, fan eller fascineret af det overnaturlige, så glæder Mikkel og Nicolai sig til at udforske det ukendte sammen med dig. Både voksne og børn kan være med, så længe man er forberedt på, at uforklarlige ting kan ske. På grund af Covid-19 har vi et meget begrænset antal pladser. Men alle kan følge med i den nervepirrende jagt hjemme fra stuerne, når vi sender live fra Bangsbo på Facebook, Salto og tv2nord.dk fra kl. 22.00 – 02.00. Se spøgelsesjagten fra 2019 her:

Opsummering:
Om lidt er det halloween, hvor uhyggen spreder sig på Bangsbo Museum i Frederikshavn. Kom med Mikkel og Nicolai på mission.